Rassie: 'n Held hier, 'n skurk daar | Maroela Media
Rassie Erasmus en SA Rugby (Saru) het tot gister geleentheid gehad om hul verweer aan Wêreldrugby voor te lê.
Wêreldrugby sal binnekort die amptelike datum van die tugverhoor, sowel as die lede wat op die tugkomitee sal dien, bekendmaak.
"Kan iemand Wêreldrugby met die nodige respek inlig dat wette daargestel is om die spel te laat vloei; nie om dit gereeld te onderbreek nie. Terselfdertyd is dit ook belangrik dat die skeidsregter weer no. 31 op die veld word en no. 1 nie," het McIntosh in 'n onderhoud met iol.co.za gesê.
Tog is daar baie wat nie met Erasmus saamstem nie.
"Ja, ons moet vorentoe beweeg, maar dit beteken hoegenaamd nie dat afrigters openlik krities oor skeidsregters op sosiale media, TV of tydens mediakonferensies kan wees nie," die Nigel Owens, oudskeidsregter, in 'n rubriek geskryf.
"Ons kan nie 'n situasie bekostig waar alles in 'n openbare gestryery ontaard nie. Dit het 'n negatiewe invloed op rugby se waardestelsel en die respek vir die skeidsregter."
Die voormalige Walliese kaptein Paul Thorburn meen dat Erasmus vir sy optrede moet pa staan.
"In rugby was dit nog altyd 'n gegewe saak dat spelers en afrigters nie wedstrydbeamptes kritiseer nie. Jy aanvaar die besluit en jy beweeg aan. Maar hier is nou iemand wat 'n skeidsregter oor sy vertoning aanvat; ek dink dit is reg dat Erasmus sy optrede moet regverdig."
Intussen vertrek die Springbokke môre na Australië vir die oorblywende Rugbykampioenskap-wedstryde.
Sedert Erasmus deel van die Springbok-opset geword het, het die Suid-Afrikaners die Rugbykampioenskap in 2019 gewen, die Webb Ellis-trofee omhoog gehou en met die Britse en Ierse Leeus afgereken.
Bokke vir twee weke in kwarantyn
Gaan staan pa vir die uitlatings reg of verkeerd Suid Afrikaners is nie bang om pa te staan vir wat hulle se nie, besluite beinvloed vergoeding dit is nie net "aanvaar en beweeg aan nie" as die besluit herhaaldelik verkeerd is moet dit uitgewys word, soos ek verstaan was daar reeds prosese gevolg om die punte te adreseer maar was gesmoor.
Die afgelope paar wedstryde het die skeidsregters amper geen verkeerde beslissings gemaak nie. Dit is nou natuurlik na Rassie se video. Ons het na sy video al die wedstryde gekyk en nie een keer die skeidsregters sleg gesê nie. In my oë is Rassie 'n held want hy het gedoen wat geen mens bereid was om al die jare te doen nie. Dankie Rassie! Ons waardeer jou.
Suur druiwe niks anders nie !
Dis hoogtyd dat iemand sy mond uitspoel oor swak wedstryd hantering deur skeidsregters. Ons speel nie meer in die amateur jare nie, daar is baie geld op die spel. SA loop al vir etlike jare deur onder swak skeidsregter beslissings, maar word deur wêreld rugby se reëls verbied om 'n woord te rep. Skeidsregters kan wel foute maak, maar hulle het soveel tegnologie tot hulle beskikking dat dit bykans onvergeeflik is om soveel foute in 1 wedstryd te maak soos wat deur Rassie uitgewys is. Kom ons kyk nou of wêreld rugby kroon juwele het om iets aan swak skeidsregters… Lees meer »